google/wiki40b huggingface dataset:
San Kamphaeng

San Kamphaeng er en by i provinsen Chiang Mai i det nordlige Thailand. Befolkningen anslås (2005) til 33 000.
Byen ligger få kilometer øst for Chiang Mai.
Sylvia's Mother

Norsk versjon

Arne Bendiksen og Manne har skrevet en norsk tekst. Den norske tittelen er «Sylvias mor».
Formel 1-sesongen 2011

Sluttresultater 2011

Poeng ble gitt til de første ti plassene i hvert løp med henholdsvis 25, 18, 15, 12, 10, 8, 6, 4, 2 og 1 poeng.
The Washington Post (marsj)

The Washington Post er en marsj komponert av John Philip Sousa i 1889. Marsjen er en av Sousas mest populære, både i USA og i andre land.
Varanger Samiske Museum

Varanger Samiske Museum, på samisk Várjjat Sámi Musea, forkortet VSM, er et samisk museum, som ligger i Varangerbotn i Nesseby kommune i Øst-Finnmark. Museet dokumenterer og formidler den sjøsamiske kulturhistorien i Varanger, samisk forhistorie og samisk samtid. Museet ble opprettet i 1983 og har siden 2012 vært er en del av Tana og Varanger Museumssiida. 
Museets hovedbygg ble satt opp i 1994 og er bygget etter tradisjonell samisk byggeskikk og det omkringliggende landskapet. Hovedbygget inneholder basisutstillinga «Sjøsamene» og barnerommet «Stállobiedju» («stallos hi»), samt midlertidige utstillinger av ulik art. Museet har også kafe, museumsbutikk og turistinformasjon, samt et uteområde med blant annet fuglekikkerskjul og lekeplass. Museet fungerer også som kulturhus for lokalbefolkningen. 
Museet forvalter også Mortensnes kulturminneområde (samisk:Ceavccageađge) som omfatter en kultursti med samiske hustufter, graver og offerplasser og en infohall.
Mohammed Abubakari

Karriere

Abubakari startet karrieren i Feyenoord Fetteh, som er Feyenoords ungdomsakademi i Ghana. Abubakari ble første spiller som gikk fra akademiet til Feyenoord, da han signerte for klubben 17. februar 2006. Atten måneder senere, og uten å ha spilt seriekamper for Feyernoord, gikk Abubakari til greske Panserraikos 1964, hvor han 30. juni 2009 signerte for to år. Den 4. mai 2009 signerte han for fire år for PAOK i en gratis overgang. I 2012 signerte han for svenske Åtvidabergs FF, hvor han spilte de påfølgende tre sesongene Allsvenskan. Abubakari gikk til BK Häcken i januar 2015, i en gratis overgang.
Mahmoud Ag Aghaly

Mahmoud Ag Aghaly har siden Azawads uavhengighetserklæring vært leder for den ikke-anerkjente statens utøvende komité. Han er et lederen for det politiske byrået til Mouvement national pour la libération de l'Azawad, som utkjempet tuaregopprøret i Mali i 2012 og erklærte Azawad som en uavhengig stat. Før 2012 arbeidet han som lærer og forretningsmann, og han deltok også i Alliance Démocratique du 23 mai pour le Changement, som tok del i tuaregopprøret i 2007-9.
Italo Montemezzi

Bakgrunn

Italo Montemezzi studerte musikk ved Conservatorio Giuseppe Verdi i Milano og underviste der etterhvert i harmoni i ett år.

Komponist

Operaverket hans L’amore dei tre re, skrevet i 1913, startet karrieren hans og gjorde det mulig for ham å vie seg til komponering. L’amore dei tre re, som ble uroppført i 1913 på La Scala, ble ikke del av standardrepertoaret for operahusene, men ble ganske ofte fremført av store sangere som Ezio Pinza, Cesare Siepi, Lucrezia Bori, Grace Moore, Rosa Ponselle eller Anna Moffo.
Operaen La nave ble uroppført i Milano i 1918.  I 1919 besøkte han USA, og dirigerte den amerikanske premieren på La nave ved Chicago Opera Association 18. november. Han bodde i Sør-California fra 1939 og markerte Italias overgivelse med Italia mia (1944), men reiste seinere ofte til Italia. Han vendte tilbake permanent i 1949 og døde i Vigasio tre år seinere.
Andre verk som ikke er operaer omfatter det symfoniske diktet Paolo e Virginia (etter Paul et Virginie) og kantaten The Song of Songs.
Som komponist, ble Montemezzi beundret for å kombinere det tradisjonelt italiensk lyriske med en wagnerisk tilnærming til bruken av orkesteret i opera, med instrumental fargelegging påvirket av verkene til Debussy.
Boluo

Boluo (kinesisk: 博罗县; pinyin:  Bóluó Xiàn) er et fylke i den kinesiske provinsen Guangdong. Det ligger i byprefekturet Huizhou.
Befolkningen var på 761 885 innbyggere i 1999.

Kulturminner

Det daoistiske tempelet Chongxu guguan (冲虚古观) i Luofufjellene (罗浮山) ligger i fylket.

Samferdsel

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Helle (kvinnenavn)

Etymologi

Kvinnenavnet Helle er en opprinnelig dansk form av Hella, som er en kortform av navn som begynner på Hel-, spesielt Helene og Helga. Helene er et opprinnelig gresk navn dannet av helene (gresk: ‘ελενη), som betyr «fakkel».Helga er dannet av det norrøne ordet heilagr som betyr «hellig».
Heli, Helli, Hellä, Hely, Hele, Helly og Hela er andre varianter av Hella. Noen av disse har også andre opprinnelser.
Mannsnavnet Helle er en dialektform av Helge, en nyere form av det norrøne navnet Helgi, som igjen antakelig er dannet av det urnordiske navnet *Hailaga, dannet av *hailaga-, «hellig».
Risnes III-tunnelen

Risnes III-tunnelen er en 291 meter lang einspora jernbanetunnel på Bergensbanen, på strekningen mellom Trengereid stasjon og Arna stasjon i Bergen. Tunnelen åpnet i 1983.
Shane Ferguson

Newcastle United

Ferguson ble tatt opp i Newcastle Uniteds ungdomsakademi i juli 2007. Året etter ble han forfremmet til reservelaget, og i juni 2009 signerte han en treårskontrakt med Newcastle.
Han debuterte for A-laget som venstre-back 25. august 2010 i en bortekamp mot Accrington Stanley i den engelske ligacupen, og fikk sin første premier league-kamp mot West Ham 5. januar 2011, som innbytter for Jonás Gutiérrez i annen omgang.
Han fikk sin første Premier League start den 2. april i en 4–1-seier over Wolverhampton.

Nord-Irland

Ferguson har spilt kamper på forskjellige nivåer. A-landslagsdebuten hans kom 6. juni 2009 da han kom innpå som innbytter i en vennskapskamp mot Italia.
Han ble tatt ut i Nord-Irlands EM-tropp til EM i Frankrike 2016.
Bayan (Harbin)

Bayan (kinesisk: 巴彦县; pinyin: Bāyàn Xiàn) er et fylke i provinsen Heilongjiang i Folkerepublikken Kina. Det ligger i den subprovinsielle by Harbin.
Befolkningen var på 677 955 innbyggere i 1999.
Beser

Beser (betser; Bosor, «sterk») var en by i oldtidens Israel, som lå i ørkenområdet øst for Jordanelven. Dens nøyaktige lokalisering er ikke kjent, men var lokalisert i området til Rubens stamme: Den ble gjort til en levittby og en av landets seks tilfluktsbyer (som en person skyldig av mannsdrap kunne flykte til for å unngå blodhevn).
Et av de forslagene for identifisering av byen er Bozrah, en oldtidsby som ligger i sørlige Jordan, på samme sted som dagens Bouseira. Et annet forslag er Besheir.
Wordpad

Wordpad er et enkelt tekstverktøy som er inkludert i nesten alle versjoner av Microsoft Windows fra Windows 95 og frem til i dag. Det er mer avansert enn Notisblokk, som er et heller grunnleggende tekstverktøy, men langt ifra så avansert som Microsoft Word. Wordpad stammer fra Windows 1.0x og het da Write.
Den har muligheter til å formatere og printe tekst, men mangler funksjoner som stavekontroll, synonymordbok, støtte for tabeller etc.. Den passer til å skrive brev eller korte skriveoppgaver, men er ikke bra nok for lengre oppgaver slik som lange rapporter (som ofte trenger tung grafikk) eller lange skriveoppgaver, slik som bøker og manuskripter
Wordpad støtter originalt rikt tekstformat og benytter Microsofts RichEdit-kontroll versjon 4.1 som går med Windows XP SP1 og nyere operatørsystemer, inkludert Windows Vista. Tidligere versjoner støttet også «Word for Windows 6.0»-format, som er kompatibelt med Microsoft Word-formatet.
Wordpad ble introdusert for første gang i Windows 95 og erstattet dermed Windows Write-applikasjonen som kom med alle tidligere versjoner av Windows (versjon 3.1 og eldre). Kildekoden til Wordpad ble også distribuert av Microsoft som en Microsoft Foundation Classes-eksempelapplikasjon med MFC 3.2 og eldre, rett etter utgivelsen av Windows 95. Den kan fortsatt lastes ned fra MSDNs Internettside.
Pr. dags dato så er Wordpad og Microsoft Word de eneste offisielt støttede Microsoft-applikasjonene som kan lese eller importere WRI-filer produsert av Windows Write.
Wordpad for Windows XP hadde også flerspråklig verktøy. Den kan åpne Microsoft Word-filer (versjon 6.0-2003), selv om det noen ganger blir med feilaktig formatering. Uansett kan den ikke lagre filer i .doc-format, (kun .txt eller .rtf), noe som er ulikt tidligere Wordpad-versjoner. Windows XP Service Pack 2 skrudde av støtte for å se .wri-filer (produsert av den tidligere versjonen av Wordpad, kalt Windows Write) av sikkerhetsgrunner. I Windows Vista ble støtte for å lese Word-filer tatt bort pga. de feilaktige formateringsproblemene. Likevel støtter den talegjenkjennelse og Text Services Framework (TSF). For å kunne se gamle (97-2003) så vel som nye (åpen XML) Microsoft Word-dokumenter har Microsoft gitt ut gratisprogrammet Windows Viewer.
Samferdsel i Gulen

Samferdsel i Gulen omfatter europa- og fylkesveier med tunneler, bruer og båttrafikk i Gulen.
Europavei 39 går gjennom kommunen og er hovedferdselsåre sammen med fylkesvei 57. Det finnes tre ferjesamband, Leirvåg-Sløvåg-Skipavik, Rutledal-Ryskjedalsvika-Krakhella-Losna og Oppedal-Lavik.
Fylkesvei 4 går over Mjømna, som har broforbindelse til Sandøyna via Mjåsundbrua og til Byrknesøyna via Mjømnesundbrua og Nappsundbrua. 4. november 2010 ble fastlandsforbindelsen til Ytre-Gulen fullført med åpningen av Brandangersundet bru fra Fivelsdal på fastlandet til Sandøyna. Sandøyna, Mjømna og Byrknesøyna ble dermed landfast og fergestrekningen Leirvåg-Sløvåg-Skipavik ble omgjort til kun å trafikkere strekningen Leirvåg-Sløvåg.
Fylkesvei 57 går gjennom Gulen mellom Sløvåg og Rutledal. Leirvåg-Sløvåg-Skipavik er et fergesamband på fylkesvei 57 mellom Austrheim kommune i Nordhordland og Gulen kommune i Sogn.
Lavik-Oppedal er et fergesamband på Europavei 39 som krysser Sognefjorden fra Lavik til Ytre Oppedal i Gulen.
Ekspressbåtene til Fjord1 har daglige anløp på Mjømna på sine ruter mellom Bergen og Sogn/Nordfjord.
Hesteassistert terapi

Hesteassistert terapi er en behandlingsmetode hvor man bruker hesten som et verktøy til å oppnå en endring i en terapeutisk sammenheng.
Hesteassisterte aktiviteter er en fellesbetegnelse hvor hesten brukes for å fremme helse og positiv utvikling.
8. august

Navnedag

Evy, Yvonne og Yasmin
Dominion (kortspill)

Turneringer og mesterskap

Det spilles turneringer og mesterskap i Dominion. NM ble første gang arrangert i 2010. VM ble første gang arrangert i 2011.
Into the Fire/Kom bli med til København

«Into the Fire»/«Kom bli med til København» er en singel utgitt av Prudence i 1970. Singelen kom på den lille Experience-labelen i Mosjøen, A-siden er en Deep Purple-coverlåt, og B-siden inneholder den eneste Åge Aleksandersen-låten på bokmål. Sistnevnte avfødte en viss reaksjon og ble blant annet nektet spilt i NRK på grunn av dens henvisninger til narkotika.
«Kom bli med til København» er senere gitt ut på samle-CD-en Sensurert, som inneholder en rekke norske sanger som har blitt nektet spilt av. «Into the Fire» er ikke utgitt på album eller CD. Singelen ble produsert av Nils Øybakken.
Josef Breuer

Bakgrunn

Josef Breuers far Leopold Breuer underviste i religion for Wiens jødiske samfunn. Breuers mor Berta døde mens han var ganske ung. Hans far underviste ham frem til åtte års alder. I 1886 giftet seg med Matilda Altmann. De fikk fem barn.
Han studerte ved «Akademisches» gymnasium i Wien frem til 1858 og gikk etter det på universitetet i Wien i et år innen han gikk videre til den medisinske linjen. Han bestod sine medisinstudier i 1867.

Medisiner

Dernest begynte han å arbeide som assistent til Johann Oppolzer som arbeidet ved universitetet. Sammen med Ewald Hering lanserte Breuer i 1886 sitt første viktige vitenskapelige verk, i hvilket pustingens refleksive natur ble påvist, og av denne grunn kalles denne refelks i nervesystemet Hering-Breuer-refleksen. Rundt 1871 studerte Breuer ørets fysiologi og oppdaget i samband med dette funksjonen hos ørets semisirkulære kanaler, en oppdagelse som la grunnen for hvordan vi i dag ser på menneskets evne til å avlese bevegelse og posiajon. I 1894 blw Breuer innvalgt i Wiens vitenskapsakademi.
Innen psykologiens og psykoanalysens område gjorde Breuer i 1880-årene den betydningsfulle oppdagelse at nevroser kunne uppstå fra underbevisste prosesser, og videre at nevrosesymptomer kunne forsvinne idet de årsakene som var i det underbevisste blir del av det bevisste. Dette lærte han i stor grad av studier av pasienten Anna O, og hvordan dennes symptom tenderte å lette i samband med at hun talte åpent om sine hallusinasjoner og vanforestillinger. Hypnose var den metode Breuer foreslo skulle anvendes for å grave frem underliggende/fortrengte årsaker til ytre symptom, og det var også med hjelp av hypnose at han kunne helbrede Anna O. 
Til forskjell fra Freud trodde Breuer at forskjellige grader av (under)bevissthet er normalt i hverdagen, hos mennesker med såvel normal som abnormal adferd. Sammen med Freud ble ideene videreutviklet og psykoanalysen tok form. Freud og Breuer kom imidlertid ikke til samstemthet på alle punkter, og da Freud delgir ham sin oppfatning at de aller fleste av hans pasienter bærer på barndomsminner av virkelige forførelser så velger Breuer å helt bryte med Freud, som deretter videreutvikler psykoanalysen på egen hånd.
Anniemal

Anniemal er et musikkalbum med Annie, utgitt 28. september 2004. Dette er hennes debutalbum som soloartist.
Fritz Lenz

Bakgrunn

Fritz Lenz stammet fra en familie med lange røtter innen landsbruket i Pommern. I en alder av syv år flyttet han til slektninger i Stettin. Ved Schiller-Realgymnasium der tok han abitur i 1905.
Lenz begynte på medisin ved Universitetet i Berlin, og etter ett stusiesemester vekslet han over til Universitetet i Freiburg. Foruten medisinstudiet beskjeftiget han seg med antropologi og filosofi. I Freiburg ble Lenz en av medisineren Eugen Fischers studenter.
Fylkesvei 1056

Fylkesvei 1056 går mellom Sanderød og Kalverød i Våler kommune. Veien er 7,2 km lang.
Frem til 2019 hadde veien betegnelsen Fylkesvei 288.
Haswell

Haswell Refresh

Midt i 2014 slapp Intel ut en forbedring av Haswell under navnet Haswell Refresh. Sammenlignet med de originale Haswell gir Haswell Refresh bedre resultater under overklokking.
Pseudogonaphodiellus

Utseende

En middelsstor (5 - 6  millimeter), avlang, blank, gulaktig og svart gjødselbille. Hode og pronotum er fint punkterte. Hodet er stort og skovlformet, litt innbuktet i midten foran. Pronotum er avrundet firkantet, tett punktert. Dekkvingene er avlange, med fine punktstriper, intervallene mellom dem flate og knapt synlig punkterte.

Levevis

Voksne biller har blitt funnet på hestelort, forøvrig er biologien ukjent.

Utbredelse

Arten lever i Mexico.
Raner (folkegruppe)

Raner, eller rener, var navnet på et folk, eller en stamme, i folkevandringstiden og vikingtiden i Norge. Ranene holdt til i Ranrike, senere Båhuslen. I dag er Bohuslän en del av Sverige.
Ranene, eller ranrikingene, finnes skriftlig omtalt helt tilbake på 500-tallet, hos den gotiske historieskriveren Jordanes.
Det var en gang en gutt som het Edvard

Handling

Fortellingen er ingen vanlig fortelling, men tablåer fra en barndom. TV-seerne får se mange bilder og tegninger Edvard laget lenge før han ble en berømt kunstner. Han var 16 år da han endelig tok beslutningen om at han ville bli kunstner og der stanser fortellingen. TV-seerne besøker steder hvor Edvard oppholdt seg som gutt: stua i Fossveien 7, Løten (hvor han fødtes), Gardermoen og ikke minst Nordmarka.
Kaolinitt

Kaolinitt er et leirmineral med den kjemiske sammensetning Al₂Si₂O₅(OH)₄. Det er et silikatmineral med ett tetrahedralt lag lenket gjennom oksygenatomer til et oktahedralt lag av alumina oktahedra. I mikroskop ser kaolinkrystallene ut som bokstabler som ligger etter hverandre.
Steiner som er rike på kaolinitt er kjent som porselensleire eller kaolin ( 高 岭土 =Gāolǐng tǔ), etter Gaoling ("høyåsen") i Jingdezhen i provinsen Jiangxi i Kina og ble tradisjonelt benyttet til produksjon av porselen. Kaolin dannes i tropiske strøk og jordarten kalles lateritt.
Steins þáttr Skaftasonar

Steins þáttr Skaftasonar («Tåtten om Stein Skafteson») er en tått, en kort islendingesaga fra 1200-tallet. Historien foregår i Norge i Olav den helliges tid (ca 1026-1028) og handler om Stein som er sønn av skalden Skapti Þóroddsson.
Teksten er kjent fra Flateyjarbók, og deler av den samme historien er kjent fra Olav den helliges saga fra Heimskringla og fra Den legendariske saga om Olav den hellige.
Falsoserixia

Utseende

Middelsstor, mørkt brunlige trebukker, pronotum kan være rødt. Antennene er noe lengre enn kroppen. Pronotum har rundede sider meden liten tann, dekkvingene er parallellsidige.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt i Vietnam.
Weishan Yi Hui

Weishan (kinesisk: 巍山彝族回族自治县; pinyin: Wēishān yízú huízú Zìzhìxiàn) for yi-folket og huikineserne er et fylke i det autonome prefekturet Dali i provinsen Yunnan i Folkerepublikken Kina.
Befolkningen var på 293 852 innbyggere i 1999.
Fulket er i de øvre deler av Ailaofjellene.
Bangala (elv)

Bangala er en elv nordvest i Tanzania. Den er en sideelv til Mkuzu og har sitt utspring i en foss kjent som Sonifallene.
DS «Styrbjørn»

«Styrbjørn» i Narvik

Den 16. februar 1910 signerte D.A. Welin ved Trafikaktiebolaget Grängesberg – Oxelösund og Sven Almquist ved Göteborgs Nya Verkstad kontrakten for å bygge «Styrbjörn». Slepebåten ble overlevert eierne den 27. juli 1910 og allerede tre dager senere var båten på plass i Narvik, hvor den assistere malmbåtene i Narvik fram til annen verdenskrig.

Okkupasjonsårene

I slaget om Narvik ble «Styrbjørn» senket av tyske styrker på Narvik havn den 14. april 1940. Den ble hevet allerede i juli samme år og satt i stand av Kaarbø mek. i Harstad. Resten av krigen tjenestegjorde båten under tysk kommando. 
Ved krigens slutt ble «Styrbjørn» tilbakelevert sine eiere.

Modernisering

Sommeren 1950 gikk «Styrbjørn» til Göteborg for en omfattende utbedring. Endringene ble gjort på broen og i interiøret. Det originale maskineriet ble beholdt og båten var deretter i kontinuerlig drift i Narvik fram til 1963.

«Atlet» i Sandnessjøen

Den 24. oktober 1963 ble «Styrbjørn» kjøpt av Høvding Skipsopphugging i Sandnessjøen. Båten ble nå omdøpt til «Atlet» og skiftet til norsk flagg. Etter noen års virke i Sandnessjøen gikk «Atlet» i opplagsbøyene i Meisfjorden og ventet på opphugging.

Restaurering

Norsk Veteranskibsklub kjøpte båten i 1979, og den fikk tilbake sitt originale navn. I nærmere 25 år er båten blitt restaurert av klubbens medlemmer på dugnadsbasis og finansiering fra Riksantikvaren. Båten har original kullfyrt kjele og original dampmaskin. «Styrbjörn» står idag på Riksantikvarens liste over verneverdige skip.
UCI WorldTour 2012

UCI WorldTour 2012 er andreutgaven av UCI WorldTour, oppfølgeren til UCI Verdenskalender, og består av 28 endags- og etapperitt i Europa, Australia, Canada og Kina. E3 Prijs Vlaanderen – Harelbeke er inkludert for første gang. I juni annonserte UCI at et helt nytt ritt i Kina, Tour of Hangzhou, hadde fått WorldTour-lisens for fire år, og skulle arrangeres 17. –21. oktober. To måneder senere kom beskjeden om at rittet ikke var klar for 2012.
18 lag har status som ProTeam og stiller i alle disse rittene.
UCI WorldTour 2012 ble vunnet av Joaquim Rodríguez i den individuelle konkurransen, mens Team Sky vane lagkonkurransen og Spania ble beste nasjon
National Register of Historic Places

National Register of Historic Places er USA sin offisielle liste over bevaringsverdige distrikter, steder, bygninger, strukturer og gjenstander. Registeret ble etablert i 1966 med innføringen av loven National Historic Preservation Act (NHPA). Av de mer enn en million eiendommene i National Register, er 80 000 listet individuelt. Hvert år tilføres 30 000 eiendommer National Register enten som del av verneverdige områder eller som individuell listing.
Sanussiya

Sanussiya (arabisk: السنوسية‎; as-Sanūsīya) var en libysk politisk-religiøs islamsk orden i Libya og Sudan, grunnlagt i Mekka i 1837 av storsanissi Muhammad ibn Ali as-Sanussi. Sanussiya-ordenen fokuserte både på islamsk tankegang og åndelighets tilbakegang og på svekkelsen av den muslimske politiske integriteten. As-Sanussi var påvirket den fundamentalistiske salafīyyah-bevegelsen, hvor han la til trekk fra ulike sufistiske ordener. Fra 1902 til 1913 kjempet sanussiene mot fransk ekspansjon i Sahara, og fra 1911 også mot italiensk ekspansjon i Libya. Da Libya i 1951 ble et uavhengig land, ble storsanussiens sønnesønn Idris Libyas første og eneste konge, fram til oberst Muammar al-Gaddafis antimonarkistiske statskupp i 1969. En tredjedel av Libyas befolkning fortsetter å bekjenne seg til sanussiya-bevegelsen.
Ny Rv 714

Ny Rv 714 AS ble etablert i 2006 for å være pådriver i arbeidet med å oppgradere fylkesvei 714 mellom Orkanger og Sunde i Snillfjord i Trøndelag.
Styreleder er ordfører i Hitra, Ole L. Haugen, mens daglig leder i selskapet er Edvard Ulvan.
Frolandsruta

Historie

Frolandsruta ble startet av Peder Knutsen Oland i 1927, som anskaffet en Chevrolet lastebil med overbygg for å kjøre kvarts fra Roteberglia gruve til kaia i Arendal, samtidig som den hadde vippbare benker så den også kunne brukes til persontransport. Senere kom det mer konvensjonelle busser, både for rutetrafikk og turkjøring, og i 1970 overtok sønnen Leif Oland, som videreførte og utvidet driften. I 2002 overtok sønnen, Frode Oland, som er dagens eier.
Selskapet har siden starten vært drevet som enkeltpersonforetak, men ble omgjort til aksjeselskap i 2014.
Ruta til Frolandsruta var blant dem som fra 1. januar 2017 tilfalt Setesdal Bilruters anbudstrafikk i Arendal-området. Etter det har selskapet kun turkjøring igjen.
Eurovision Song Contest 2004

Bakgrunn

Etter at Sertab Erener vant finalen i 2003, var Tyrkia vertskap for første gang. Tyrkias allmennkringkaster TRT var arrangør, og kanalen la konkurransen til arenaen Abdi İpekçi i Istanbul. Slagordet for konkurransen var «Under samme himmel», som understreket viktigheten av et forent Europa og tyrkisk integrering.
Dette var det første året EBU arrangerte en semifinale i forkant av finalen på lørdagen. Semifinalen ble arrangert onsdag 12. mai 2004, og finalen tre dager senere, lørdag 15. mai. 36 land deltok i konkurransen, noe som var ny, soleklar rekord. Fire land debuterte: Albania, Andorra, Hviterussland og Serbia og Montenegro. Sistnevnte hadde riktignok deltatt i årene 1961–1992, men da som en del av Jugoslavia. 
Danmark, Finland, Litauen, Nord-Makedonia og Sveits var tilbake etter å ha stått over konkurransen i 2003 på grunn av dårlig plassering i 2002. I tillegg var Monaco tilbake for første gang siden 1979, men klarte ikke å kvalifisere seg til finalen.

Semifinalen

22 land deltok i semifinalen: De tolv dårligst plasserte landene fra finalen i 2003, de fire debutantlandene og de seks landene som ikke deltok i 2003. Alle 36 deltakerland fikk stemme i semifinalen, og de landene med flest poeng kvalifiserte seg til finalen tre dager etter.

Finalen

I finalen deltok 24 land: «de fire store», de ti beste landene fra finalen i 2003 og de ti beste landene fra semifinalen på onsdagen. Som i semifinalen fikk alle de 36 deltakerlandene stemme, og det ble derfor satt flere poengrekorder dette året. Ukrainas Ruslana Lyzjytsjko og sangen «Wild Dances» vant med 280 poeng – den høyeste poengsummen til da. Dette var andre gang Ukraina deltok i konkurransen, etter å ha debutert året før. 
Serbia og Montenegro kom på andreplass med balladen «Lane moje», mens Hellas tangerte sin beste plassering ved å komme på tredjeplass. Norge var direktekvalifisert for finalen etter å ha blitt nummer fire året før. Det norske bidraget, Knut Anders Sørum og «High», endte til slutt på sisteplass i finalen etter å ha fått bare tre poeng – alle fra Sverige.